અમે પાંચે ભાઈ-બહેનોને સામાન્ય પરિસ્થિતિમાં પણ ભણાવી, ગણાવી, મોટાં કરી આજે સમાજમાં સારી સ્થિતિમાં લાવવા તેમ જ વારસામાં સદાય ખાનદાની તથા ધર્મના સંસ્કારો આપી આજે સમગ્ર કુટુંબને એકતાંતણે બાંધી રાખનાર મા તું જ છે. વાત્સલ્યમૂર્તિ, ધર્મપરાયણ, પરોપકારી, કુટુંબ તથા સમાજ માટે કંઈક કરી છૂટવાની ભાવનાવાળી મા; આજે ભલે તું આ દુનિયામાં નથી પણ તારો આ અમૂલ્ય વારસો સદાય અમારી વચ્ચે જ છે. સદા અમારા હૃદયમાં તારું સંસ્મરણ રહે છે. તારા નામ અને ગુણોથી સમગ્ર પરિવાર સમાજમાં ઊજળો અને ગૌરવવંતો બન્યો છે. આવી માડીને નતમસ્તકે શત-શત વંદન.